Përdoruesi:Tommiu

Selim Isuf Pira lindi më 12 Qershor 1926, në fshatin Sllovë të rrethit të Dibrës. Ka ndjekur mësimet fillestare në shkollën e vendlindjes, për të vazhduar më tej, pas çlirimit, gjimnazin dhe Shkollën e Lartë të Partisë, më pas Shkollën e Lartë të Oficerave "Enver Hoxha".

Ka marrë pjesë në çetën partizane të Sllovës, më 1943, për të kaluar, më vonë, në Brigadën e Tetëmbëdhjetë Sulmuese.

Ka shërbyer në reparte të ndryshme në radhët e Ushtrisë Popullore, deri shef kuadri i Marinës në Ministrinë e Mbrojtjes Popullore.

Është aktivizuar në Komitetin Kombëtar të Veteranëve, duke qenë i zgjedhur anëtar kryesie për Sektorin e Dëshmorëve për rrethin e Tiranës.

Ka shkruar librat "Për vendlindjen", "Trimi partizan", "Dallgët e jetës" dhe artikuj të ndryshëm në shtypin e kohës.

Burimi i të dhënave

 * Shoqota e veteraneve TIRANE, Ndihmoi KALOSH KOTARJA